Trapesonda (Trapezunte en griego, Trabzon en turco) ye una ciudat d'a costa sudoriental d'a Mar Negra, capital d'a provincia de Trapesonda en Turquía. A suya población ye de 228.826 habitants (2009) en una superficie de 4.685 km², con una densidat de población de 258,70 hab/km². Ha estato historicament una ciudat de población griega dica que por a guerra greco-turca y o tractato de Lausana esta minoría etnica fue forachitata de Turquía. Tamién estió historicament un punto important en o comercio internacional por estar en o camín entre Costantinoble y Persia.